જી હા , આ મુવી તેની કોમિક ટાઈમિંગ , વીટી સ્ક્રીનપ્લે , ધારદાર ડાયલોગ્સ અને બધાયે એક્ટર્સની ક્લાસિક એક્ટિંગથી મોજે દરિયાનો રોલો પડાવી દ્યે છે. સતત કોમેડી અને ટ્રેજેડી’નું એક સંતુલન રહે છે , તમે ફિકર ય કરો છો અને ફિકર નોટ પણ રહો છો ! સમાજવાદના આંચળા નીચે બધા જ પોતપોતાની અનુકૂળ રજાઈ ઓઢીને બેઠા છે અને ક્યારે કોઈ પડખું ફેરવીને બીજાની પથારી ફેરવી નાખે એ કળી શકાતું નથી ! કેટલાય સીન્સ એવી તો ચબરાકીથી કોઈ બીજા જ ટોન’માં પલટાઈ જાય છે કે ટોન મારી લીધો એ ખબર પણ ના રહે ! સતત એક ઓકવર્ડ લાફ્ટર રેલાતું રહે છે , પડદા પાછળ મુખ્ય ઘટનાપ્રવાહ રેલાતો રહે છે અને તમારા મોં પર કનિંગ સ્માઈલ !